《鲁居士挽诗二首 其一》
宋代·刘一止

臧否何曾挂，心真语自真。风波谙末俗，金玉见斯人。

大厦方巢燕，新冈已卧麟。死生知是梦，洒落更谁伦。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。